Document ID: 32012R0907

ΚΑΝΟΝΙΣΜΌΣ (ΕΕ) αριθ. 907/2012 ΤΗΣ ΕΠΙΤΡΟΠΉΣ
της 20ής Αυγούστου 2012
σχετικά με την κατάρτιση του «καταλόγου Prodcom» 2012 για τα βιομηχανικά προϊόντα όπως προβλέπεται από τον κανονισμό (ΕΟΚ) αριθ. 3924/91
(Κείμενο που παρουσιάζει ενδιαφέρον για τον ΕΟΧ)
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΟΚ) αριθ. 3924/91 του Συμβουλίου, της 19ης Δεκεμβρίου 1991, περί κοινοτικής έρευνας για τη βιομηχανική παραγωγή (1), και ιδίως το άρθρο 2 παράγραφος 6,
Εκτιμώντας τα ακόλουθα:
(1)
Βάσει του κανονισμού (ΕΟΚ) αριθ. 3924/91, απαιτείται από τα κράτη μέλη να διενεργήσουν κοινοτική έρευνα για τη βιομηχανική παραγωγή.
(2)
Η έρευνα για τη βιομηχανική παραγωγή πρέπει να βασίζεται σε κατάλογο προϊόντων για την ταυτοποίηση της ερευνώμενης βιομηχανικής παραγωγής.
(3)
Ο κατάλογος προϊόντων είναι αναγκαίος για την ευθυγράμμιση των στατιστικών που αφορούν την παραγωγή και των στατιστικών που αφορούν το εξωτερικό εμπόριο, καθώς και για τη σύγκριση με την κοινοτική ονοματολογία προϊόντων CPA.
(4)
Ο κατάλογος προϊόντων που απαιτείται βάσει του κανονισμού (ΕΟΚ) αριθ. 3924/91 και ονομάζεται «κατάλογος Prodcom» είναι κοινός για όλα τα κράτη μέλη και είναι απαραίτητος για τη σύγκριση των στοιχείων μεταξύ των κρατών μελών.
(5)
Ο κατάλογος Prodcom πρέπει να επικαιροποιείται· είναι συνεπώς αναγκαίο να καταρτιστεί ο κατάλογος για το 2012.
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του Ευρωπαϊκού Στατιστικού Συστήματος, η οποία συστάθηκε με τον κανονισμό (ΕΚ) αριθ. 223/2009 του Ευρωπαϊκού Κοινοβουλίου και του Συμβουλίου σχετικά με τις ευρωπαϊκές στατιστικές (2),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κατάλογος Prodcom για το έτος 2012 παρατίθεται στο παράρτημα.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2012.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Αυγούστου 2012.

Labels: 3
7
1
19